ਬਿਲ ਕਲਿੰਟਨ
ਵਿਲੀਅਮ ਜੇਫਰਸਨ ਕਲਿੰਟਨ (Né ਬਲਾਈਥ III; ਜਨਮ 19 ਅਗਸਤ, 1946) ਇੱਕ ਅਮਰੀਕੀ ਸਿਆਸਤਦਾਨ ਅਤੇ ਰਾਜਨੇਤਾ ਹਨ ਜਿਨ੍ਹਾ ਨੇ 1993 ਤੋਂ 2001 ਤੱਕ ਸੰਯੁਕਤ ਰਾਜ ਦੇ 42ਵੇ ਰਾਸ਼ਟਰਪਤੀ ਵਜੋ ਸੇਵਾ ਨਿਭਾਈ। ਉਹ ਡੈਮੋਕ੍ਰੇਟਿਕ ਪਾਰਟੀ ਦੇ ਮੈਂਬਰ ਹਨ ਇਸ ਤੋਂ ਪਹਿਲਾ ਉਹ ਆਰਕੰਸਾ ਪ੍ਰਾਂਤ ਦੇ ਰਾਜਪਾਲ ਸਨ ਉਹ 1979 ਤੋਂ 1981 ਅਤੇ ਦੂਜੀ ਵਾਰ 1983 ਤੋਂ 1992 ਗਵਰਨਰ ਰਹੇ। ਉਹ 1977 ਤੋਂ 1979 ਤੱਕ ਆਰਕੰਸਾ ਦੇ ਅਟਾਰਨੀ ਜਰਨਲ ਵੀ ਰਹੇ।

ਕਲਿੰਟਨ ਆਰਕੰਸਾ ਵਿੱਚ ਪੈਦਾ ਅਤੇ ਵੱਡਾ ਹੋਏ ਉਹਨਾਂ ਨੇ ਜਾਰਜ ਟਾਉਨ ਯੂਨੀਵਰਸਿਟੀ, ਆਕਸਫੋਰਡ ਯੂਨੀਵਰਸਿਟੀ ਅਤੇ ਯੇਲ ਲਾਅ ਸਕੂਲ ਤੋਂ ਸਿੱਖਿਆ ਪ੍ਰਾਪਤ ਕੀਤੀ। ਉਹ ਹਿਲੇਰੀ ਰੋਧਾਮ ਹਿਲੇਰੀ ਰੋਧਾਮ ਨੂੰ ਯੇਲ ਵਿੱਚ ਮਿਲੇ ਅਤੇ 1975 ਵਿੱਚ ਉਹਨਾਂ ਨੇ ਵਿਆਹ ਕਰਵਾ ਲਿਆ ਅਤੇ ਉਹਨਾਂ ਦੇ ਇਕਲੌਤੀ ਬੱਚੀ ਚੈਲਸੀ ਦਾ ਜਨਮ 27 ਫਰਵਰੀ 1980 ਨੂੰ ਹੋਇਆ ਸੀ। ਯੇਲ ਤੋਂ ਗ੍ਰੈਜੂਏਟ ਹੋਣ ਤੋਂ ਬਾਅਦ, ਕਲਿੰਟਨ ਆਰਕੰਸਾ ਵਾਪਸ ਆ ਗਏ ਅਤੇ ਆਰਕੰਸਾ ਦੇ ਅਟਾਰਨੀ ਜਨਰਲ ਵਜੋਂ ਚੋਣ ਜਿੱਤ ਗਏ ਅਤੇ 1977 ਤੋਂ 1979 ਤਕ ਸੇਵਾ ਨਿਭਾਈ। ਕਲਿੰਟਨ 1992 ਵਿੱਚ ਰਿਪਬਲਿਕਨ ਪਾਰਟੀ ਦੇ ਉਮੀਦਵਾਰ ਜਾਰਜ ਐਚ ਡਬਲਿਉ ਬੁਸ਼ ਨੂੰ ਹਰਾ ਕੇ ਰਾਸ਼ਟਰਪਤੀ ਬਣੇ ਸਨ ਉਸ ਸਮੇਂ ਉਹਨਾਂ ਦੀ ਉਮਰ 46 ਸਾਲ ਸੀ ਅਤੇ ਉਹ ਥਿਓਡੋਰ ਰੂਜ਼ਵੈਲਟ  ਅਤੇ ਜੌਨ ਐੱਫ. ਕੈਨੇਡੀ ਤੋ ਬਾਅਦ ਸੰਯੁਕਤ ਰਾਜ ਦੇ ਤੀਜੇ ਸਭ ਤੋ ਜਵਾਨ ਰਾਸ਼ਟਰਪਤੀ ਸਨ।

ਕਲਿੰਟਨ ਨੇ ਅਮਰੀਕਨ ਇਤਿਹਾਸ ਵਿੱਚ ਸ਼ਾਂਤੀਪੂਰਵਕ ਅਤੇ ਆਰਥਿਕਪੂਰਵਕ ਲੰਬੇ ਸਮੇਂ ਦੀ ਪ੍ਰਧਾਨਗੀ ਕੀਤੀ ਅਤੇ ਨਾਰਥ ਅਮਰੀਕਨ ਫ੍ਰੀ ਟ੍ਰੇਡ ਐਗਰੀਮੈਂਟ ਦੇ ਕਾਨੂੰਨ ਵਿੱਚ ਸੰਧੀ ਕੀਤੀ ਪਰ ਕੌਮੀ ਸਿਹਤ ਸੰਭਾਲ ਸੁਧਾਰ ਦੀ ਯੋਜਨਾ ਨੂੰ ਪਾਸ ਕਰਨ ਵਿੱਚ ਅਸਫਲ ਰਿਹਾ। 1994 ਦੀਆਂ ਚੋਣਾਂ ਵਿੱਚ, 40 ਸਾਲਾਂ ਵਿੱਚ ਪਹਿਲੀ ਵਾਰ ਰਿਪਬਲਿਕਨ ਪਾਰਟੀ ਨੇ ਕਾਂਗਰਸ ਤੋਂ ਜਿੱਤ ਪ੍ਰਾਪਤ ਕੀਤੀ। 1996 ਵਿੱਚ, ਕਲਿੰਟਨ ਪਹਿਲਾ ਡੈਮੋਕਰੇਟ ਬਣ ਗਿਆ। ਕਲਿੰਟਨ ਨੇ ਕਲਿਆਣ ਸੁਧਾਰ ਅਤੇ ਰਾਜ ਦੇ ਬੱਚਿਆਂ ਦਾ ਸਿਹਤ ਬੀਮਾ ਪ੍ਰੋਗਰਾਮ ਪਾਸ ਕੀਤਾ, ਅਤੇ ਗਰਾਮ-ਲੀਚ-ਬਲੇਲੇ ਐਕਟ ਅਤੇ 2000 ਅਤੇ ਕਮੋਡਿਟੀ ਫਿਊਚਰਜ਼ ਮਾਡਰਨਾਈਜ਼ੇਸ਼ਨ ਐਕਟ ਸਮੇਤ ਵਿੱਤੀ ਸੰਚਾਲਨ ਉਪਾਅ ਪ੍ਰੋਗਰਾਮ ਵੀ ਪਾਸ ਕੀਤਾ। 1998 ਵਿੱਚ, ਵਾਈਟ ਹਾਊਸ ਦੇ ਕਰਮਚਾਰੀ ਮੋਂਕਾ ਲੈਵੀਨਸਕੀ ਨਾਲ ਸਬੰਧਤ ਇੱਕ ਸੈਕਸ ਸਕੈਂਡਲ ਸਬੰਧਤ ਝੂਠੀ ਗਵਾਹੀ ਅਤੇ ਨਿਆਂ ਦੀ ਰੁਕਾਵਟ ਲਈ, ਹਾਊਸ ਆਫ ਰਿਪ੍ਰੈਜ਼ੈਂਟੇਟਿਵ ਦੁਆਰਾ ਕਲਿੰਟਨ ਦੀ ਸ਼ਮੂਲੀਅਤ ਕੀਤੀ ਗਈ ਸੀ। ਕਲੈਂਟਨ ਨੂੰ 1999 ਵਿੱਚ ਸੈਨੇਟ ਨੇ ਬਰੀ ਕਰ ਦਿੱਤਾ ਸੀ ਅਤੇ ਆਪਣਾ ਕਾਰਜਕਾਲ ਪੂਰਾ ਕਰਨ ਲਈ ਕਾਰਵਾਈ ਕੀਤੀ। ਐਂਡਰਿਊ ਜੋਹਨਸਨ ਤੋਂ ਬਾਅਦ, ਕਲਿੰਟਨ ਦੂਜਾ ਅਮਰੀਕੀ ਰਾਸ਼ਟਰਪਤੀ ਹੈ ਜਿਸ 'ਤੇ ਅਜਿਹਾ ਦੋਸ਼ ਲੱਗਾ ਹੋਵੇ।

ਮੁੱਢਲਾ ਜੀਵਨ ਅਤੇ ਕਰੀਅਰ

ਕਲਿੰਗਟਨ ਦਾ ਜਨਮ ਅਗਸਤ 19, 1946 ਨੂੰ ਜੂਲੀਆ ਚੇਸਟਰ ਹਸਪਤਾਲ ਆਰਕੰਸਾ ਵਿਖੇ ਹੋਇਆ। ਉਸਦੇ ਪਿਤਾ ਵਿਲਿਅਮ ਜੇਫਰਸਨ ਬਿਲਿਥ ਜੂਨੀਅਰ ਇੱਕ ਇੱਕ ਸੈਲਜ਼ਮੇਨ ਸਨ ਅਤੇ ਮਾਤਾ ਦਾ ਨਾਮ ਵਰਜੀਨੀਆ ਡੈਲ ਕੈਸੀਡੀ ਸੀ। ਕਲਿੰਗਟਨ ਦੇ ਜਨਮ ਤੋਂ ਤਿੰਨ ਮਹੀਨੇ ਪਹਿਲਾਂ ਹੀ ਉਸਦੇ ਪਿਤਾ ਦਾ ਦੇਹਾਂਤ ਹੋ ਗਿਆ ਸੀ। ਕਲਿੰਟਨ ਨੇ ਸੇਂਟ ਜਾਨਜ਼ ਕੈਥੋਲਿਕ ਐਲੀਮੈਂਟਰੀ ਸਕੂਲ, ਰੈਂਬਲ ਐਲੀਮੈਂਟਰੀ ਸਕੂਲ ਅਤੇ ਹੌਟ ਸਪ੍ਰਿੰਗਸ ਹਾਈ ਸਕੂਲ ਵਿੱਚ ਪੜ੍ਹਾਈ ਕੀਤੀ। ਸਕੂਲ ਵਿੱਚ ਉਹ ਇੱਕ ਸਰਗਰਮ ਵਿਦਿਆਰਥੀ ਆਗੂ, ਦਿਲਚਸਪ ਪਾਠਕ ਅਤੇ ਸੰਗੀਤਕਾਰ ਸੀ। ਸਕੂਲ ਵਿੱਚ ਉਸਨੇ ਟੈਨੋਰ ਸੈੈਕਸੋਟੋਨ ਦੇ ਮੁਕਾਬਲੇ ਵਿੱਚ ਸਟੇਟ ਬੈਂਡ ਸੈੈਕਸੋਫ਼ੋਨ ਸੈਕਸ਼ਨ ਵਿੱਚ ਪਹਿਲਾ ਸਥਾਨ ਹਾਸਲ ਕੀਤਾ।

ਕਲਿੰਟਨ ਨੇ ਹੌਟ ਸਪ੍ਰਿੰਗਜ਼ ਹਾਈ ਤੇ ਕਾਨੂੰਨ ਵਿੱਚ ਦਿਲਚਸਪੀ ਲੈਣੀ ਸ਼ੁਰੂ ਕੀਤੀ, ਜਦੋਂ ਉਸਨੇ ਪ੍ਰਾਚੀਨ ਰੋਮੀ ਸੈਨੇਟਰ ਕੈਟੀਲੀਨ ਦੀ ਰੱਖਿਆ ਲਈ ਆਪਣੀ ਲਾਤੀਨੀ ਕਲਾਸ ਵਿੱਚ ਬਹਿਸ ਕਰਨ ਦੀ ਚੁਣੌਤੀ ਨੂੰ ਸਵਿਕਾਰ ਕੀਤਾ ਸੀ। ਇੱਕ ਸ਼ਕਤੀਸ਼ਾਲੀ ਬਚਾਓ ਪੱਖ ਤੋਂ ਬਾਅਦ ਉਸਨੇ ਜਿਸਨੇ ਆਪਣੇ "ਉਭਰਦੇ ਅਲੰਕਾਰਿਕ ਅਤੇ ਰਾਜਨੀਤਿਕ ਹੁਨਰ" ਦੀ ਵਰਤੋਂ ਕੀਤੀ। ਉਸ ਨੇ ਲਾਤੀਨੀ ਅਧਿਆਪਕ ਐਲਿਜ਼ਾਬੈਥ ਬੱਕ ਨੂੰ ਕਿਹਾ ਕਿ "ਉਸਨੇ ਅਨੁਭਵ ਕਰ ਲਿਆ ਕਿ ਇੱਕ ਦਿਨ ਉਹ ਕਾਨੂੰਨ ਦਾ ਅਧਿਐਨ ਕਰੇਗਾ।"

ਕਲਿੰਟਨ ਨੇ ਆਪਣੀ ਜ਼ਿੰਦਗੀ ਦੇ ਦੋ ਪ੍ਰਭਾਵਸ਼ਾਲੀ ਪਲਾਂ ਦੀ ਪਛਾਣ ਕੀਤੀ, ਜੋ ਦੋਵੇਂ 1963 ਵਿੱਚ ਵਾਪਰੇ ਸਨ, ਜਿਸ ਨੇ ਜਨਤਕ ਹਸਤੀ ਬਣਨ ਦੇ ਉਸ ਦੇ ਫੈਸਲੇ ਵਿੱਚ ਯੋਗਦਾਨ ਦਿੱਤਾ। ਇੱਕ ਰਾਸ਼ਟਰਪਤੀ ਜੌਨ ਐੱਫ. ਕੈਨੇਡੀ ਨਾਲ ਮੁਲਾਕਾਤ ਕਰਨ ਲਈ ਬੁਆਏ'ਜ਼ ਨੇਸ਼ਨ ਸੈਨੇਟਰ ਦੇ ਰੂਪ ਵਿੱਚ ਉਸ ਦੀ ਵ੍ਹਾਈਟ ਹਾਊਸ ਵਿੱਚ ਫੇਰੀ। ਦੂਜਾ, ਮਾਰਟਿਨ ਲੂਥਰ ਕਿੰਗ ਜੂਨੀਅਰ ਦੀ 1963 ਦੀ ਟੀਵੀ 'ਤੇ ਦੇਖੀ ਆਈ ਹੈਵ ਏ ਡਰੀਮ ਸਪੀਚ, ਜਿਸ ਨੇ ਉਸ ਨੂੰ ਬਹੁਤ ਪ੍ਰਭਾਵਿਤ ਕੀਤਾ।

ਕਾਲਜ ਅਤੇ ਲਾਅ ਸਕੂਲ ਦੇ ਸਾਲ

ਜਾਰਜਟਾਉਨ ਯੂਨੀਵਰਸਿਟੀ
ਸਕਾਲਰਸ਼ਿਪ ਦੀ ਸਹਾਇਤਾ ਨਾਲ, ਕਲਿੰਟਨ ਨੇ 1968 ਵਿੱਚ ਵਾਸ਼ਿੰਗਟਨ, ਡੀ.ਸੀ. ਦੀ ਜਾਰਜਟਾਉਨ ਯੂਨੀਵਰਸਿਟੀ ਤੋਂ ਬੈਚਲਰ ਆਫ ਸਾਇੰਸ ਦੀ ਡਿਗਰੀ ਪ੍ਰਾਪਤ ਕੀਤੀ।

ਸਾਲ 1964 ਅਤੇ 1965 ਵਿੱਚ, ਕਲਿੰਟਨ ਨੇ ਕਲਾਸ ਦੇ ਪ੍ਰਧਾਨ ਲਈ ਚੋਣਾਂ ਜਿੱਤੀਆਂ। 
1964 ਤੋਂ 1967 ਤੱਕ ਉਹ ਆਰਕੰਸਾ ਦੇ ਸੈਨੇਟਰ ਜੇ. ਵਿਲੀਅਮ ਫੁਲਬ੍ਰਾਈਟ ਦੇ ਦਫ਼ਤਰ ਵਿੱਚ ਕਲਰਕ ਸੀ। ਕਾਲਜ ਦੌਰਾਨ, ਉਹ ਸਹਿ-ਸੰਪਾਦਕ ਸੇਵਾ ਭਾਈਚਾਰੇ ਅਲਫ਼ਾ ਪੈਮੀ ਓਮੇਗਾ ਦੇ ਇੱਕ ਮੈਂਬਰ ਬਣਿਆ।

ਆਕਸਫੋਰਡ
1968 ਵਿੱਚ ਜਾਰਜਟਾਉਨ ਤੋਂ ਗ੍ਰੈਜੂਏਸ਼ਨ ਕਰਨ ਤੋਂ ਬਾਅਦ, ਕਲਿੰਟਨ ਨੇ ਯੂਨੀਵਰਸਿਟੀ ਕਾਲਜ, ਆਕਸਫੋਰਡ ਵਿੱਚ ਰੋਡਜ਼ ਸਕਾਲਰਸ਼ਿਪ ਜਿੱਤ ਲਈ। ਜਿੱਥੇ ਉਹ ਸ਼ੁਰੂ ਵਿੱਚ ਬੈਚਲਰ ਆਫ ਫਿਲਾਸਫੀ ਵਿੱਚ ਫ਼ਿਲਾਸਫ਼ੀ, ਰਾਜਨੀਤੀ ਅਤੇ ਅਰਥ ਸ਼ਾਸਤਰ ਪੜ੍ਹਿਆ ਸੀ ਪਰ ਫਿਰ ਬੈਚਲਰ ਆਫ ਲੈਟਰਜ਼ ਰਾਜਨੀਤੀ ਅਤੇ ਆਖਿਰਕਾਰ ਚਲਰ ਆਫ ਫਿਲਾਸਫੀ ਰਾਜਨੀਤੀ ਵਿੱਚ ਵਿਸ਼ੇ ਸਦਾ ਤਬਾਦਲਾ ਕਰਵਾ ਲਿਆ ਸੀ। ਉਸ ਨੂੰ ਯੇਲ ਲਾਅ ਸਕੂਲ, ਯੇਲ ਯੂਨੀਵਰਸਿਟੀ ਵਿਖੇ ਪੜ੍ਹਨ ਦੀ ਪੇਸ਼ਕਸ਼ ਪ੍ਰਾਪਤ ਕੀਤੀ ਸੀ ਪਰ ਉਹ ਛੇਤੀ ਹੀ ਅਮਰੀਕਾ ਵਾਪਸ ਆ ਗਿਆ ਅਤੇ ਉਸਨੂੰ ਔਕਸਫੋਰਡ ਤੋਂ ਕੋਈ ਡਿਗਰੀ ਨਹੀਂ ਮਿਲੀ।

ਲਾਅ ਸਕੂਲ
ਆਕਸਫੋਰਡ ਤੋਂ ਬਾਅਦ, ਕਲਿੰਟਨ ਨੇ ਯੇਲ ਲਾਅ ਸਕੂਲ ਦੀ ਵਿੱਚ ਪੜ੍ਹਾਈ ਕੀਤੀ ਅਤੇ 1973 ਵਿੱਚ ਜੂਰੀਸ ਡਾਕਟਰ (ਜੇ.ਡੀ.) ਦੀ ਡਿਗਰੀ ਪ੍ਰਾਪਤ ਕੀਤੀ। ਯੇਲ ਲਾਅ ਲਾਇਬ੍ਰੇਰੀ ਵਿੱਚ ਉਹ ਹਿਲੇਰੀ ਰੋਧਾਮ ਨੂੰ ਮਿਲਿਆ।

ਹਵਾਲੇ

ਬਿਲ ਕਲਿੰਟਨ
ਸੰਯੁਕਤ ਰਾਜ ਦੇ ਰਾਸ਼ਟਰਪਤੀ
ਅਮਰੀਕੀ ਲੋਕ
ਜ਼ਿੰਦਾ ਲੋਕ
ਅਮਰੀਕਾ ਦੇ ਸਿਆਸਤਦਾਨ
ਜਨਮ 1946